Príloha č. 1 súťažných podkladov

**Opis predmetu zákazky**

1. Názov predmetu zákazky: **„Elektromontážne a stavebné práce na dráhe“**
2. Celková predpokladaná hodnota: 5 000 000,00 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

## **Opis predmetu zákazky**

Predmetom zákazky je vytvorenie DNS ktorý bude slúžiť na zadávanie zákaziek na uskutočnenie stavebných prác na odstránenie následkov havárie alebo akéhokoľvek poškodenia zariadení spôsobených buď vlastnou prevádzkou alebo cudzou osobou prípadne organizáciou v dôsledku výkonu stavebnej činnosti alebo cestnej prevádzky a uvedenie týchto zariadení do prevádzkyschopného a teda bezpečného stavu ale aj na zadávanie zákaziek na uskutočnenie plánovaných opráv zariadení PTZ stavieb na mestských dráhach.

Rozsah stavebných prác bude daný buď rozsahom havárie alebo bude daný projektovou dokumentáciou v prípade plánovaných opráv zariadení PTZ. Predmetom zákazky sú teda stavebné práce na mestskej dráhe, ktoré majú prispieť ku čo možno najrýchlejšiemu odstráneniu následkov nepredvídaných skutočností ako sú napr. rôzne živelné pohromy ale aj havárie či poruchy väčšieho rozsahu spôsobené napr. stavebnou činnosťou cudzích investorov alebo aj samotnou prevádzkou električkových a trolejbusových tratí.

Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.

Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:

45234127-2 Stavebné práce na električkových depách

45234128-9 Stavebné práce na nástupištiach električiek

45310000-3 Elektroinštalačné práce

45231400-9 Stavebné práce na stavbe elektrických vedení

45231600-1 Stavebné práce na stavbe komunikačných vedení

45255400-3 Montážne práce

45317000-2 Iné elektroinštalačné práce

45317300-5 Elektroinštalačné práce na elektrických rozvádzačoch

34632300-9 Elektroinštalácie pre železnice

45234120-3 Práce na stavbe mestskej železnice

45234111-7 Stavebné práce na mestských železniciach

Konkrétny rozsah predmetu zákazky, podrobná špecifikácia, konkrétne miesta uskutočnenia predmetu zákazky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.

Podrobný opis predmetu zákazky bude uvedený v rámci konkrétnej výzvy na zadanie každej konkrétnej zákazky.